الأزمة اللي كاينة مع كورونا كلشي خايف منها ومتركن، وخايف من تابعاتها وعواقبها اللي ماشي محسوبة، إلا هاد المدارسديال لبريفي لي كالو الناس، وكلاو رزقهم وردو بالتعليم إلى الوراء. فبعد البلاغ لي صدراتو الجمعية الأم ديالهم، لي طالبت من خلالو باش يستفادو ماديا من الصندوق الخاص بكورونا، جا الدور على المدارس بريفي فالصحرا، لي وخا لقراية واقفة فالمدارس وطرونسبور ماخدامش بسباب كورونا، وفالمقابل الإذاعة والتلفزيون واتصالات المغرب مساهمين فنقل الدروس، ولكن هوما بغاو يتخلصوا من الناس. هاد المدارس ومسؤوليهم، ماعارفينش بلي الناس أغلبيتهم مابقاوش كيخلصوا، وكاين لي ساهم بجزء من خلاصو لصندوق الخاص بكورونا بشكل تطوعي، لي هوما بغاو منو شي حصيصة. وفي تصريح لأحد أولياء الأمور، قال صحيح بلي المؤسسات الخاصة عندها مصاريف وكتخلص اساتذة، ولكن على الأقل يقدروا الظروف ديال أولياء وأمهات التلاميذ، ويميكوا كيف مادايرة معاهم الدولة، لي مخلياهم يدخلوا لفلوس بزايد دون حسيب ولا رقيب. 
ماكيحشموش.. المدارس الخاصة فالعيون كيراسلو الناس باش ايخلصو وخا لقراية حابسة